**NÁRODNÁ RADA SLOVENSKEJ REPUBLIKY**

VIII. volebné obdobie

Návrh

**Z á K O N**

z ........... 2022,

**ktorým sa mení a dopĺňa zákon č. 601/2003 Z. z. o životnom minime a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

Čl. I

Zákon č. 601/2003 Z. z. o životnom minime a o zmene a doplnení niektorých zákonov v znení zákona č. 410/2004 Z. z., zákona č. 453/2004 Z. z., zákona č. 305/2005 Z. z., zákona č. 592/2006 Z. z., zákona č. 554/2008 Z. z., zákona č. 184/2014 Z. z., zákona č. 378/2015 Z. z., zákona č. 226/2019 Z. z., zákona č. 46/2020 Z. z., zákona č. 275/2020 Z. z., zákona č. 296/2020 Z. z. a zákona č. 9/2021 Z. z. sa mení a dopĺňa takto:

V § 5 sa za odsek 2 vkladá nový odsek 3, ktorý znie:

„(3) Pokiaľ nárast regulovaných cien, meraný Štatistickým úradom SR, vo vykazovanom komponente „Regulované ceny“ v rámci jadrovej a čistej inflácie, za mesiace január, február a marec bežného roku, prekročí v porovnaní s rovnakým obdobím predchádzajúceho roka, viac ako 1,5 násobok, sumy životného minima podliehajú mimoriadnej valorizácii, nad rámec valorizačného mechanizmu podľa ods. 2, a to vo výške kumulovaného nárastu regulovaných cien, sledovaného Štatistickým úradom SR vo vykazovanom komponente „Regulované ceny“ v rámci jadrovej a čistej inflácie, za mesiace január, február a marec bežného roku, meraného ako zmena oproti rovnakému obdobiu predchádzajúceho mesiaca v percentách.“

Doterajšie odseky 3 až 7 sa označujú ako odseky 4 až 8.

Čl. II

Tento zákon nadobúda účinnosť dňom vyhlásenia.